FI Euroopan unionin virallinen lehti C 239/7

Henkilöiden liikkumista rajojen yli koskevasta yhteisön säännöstöstä (Schengenin rajasäännöstö) annetun Euroopan parlamentin ja neuvoston asetuksen (EY) N:o 562/2006 19 artiklan 2 kohdassa tarkoitetut mallit henkilökorteista, joita jäsenvaltioiden ulkoasiainministeriöt myöntävät diplomaatti- ja konsuliedustustojen akkreditoiduille jäsenille ja heidän perheenjäsenilleen – EUVL:ssä C 247, 13.10.2006, s. 85, EUVL:ssä C 153, 6.7.2007, s. 15, ja EUVL:ssä C 64, 19.3.2009, s. 18, julkaistujen mallien päivitys

2009/C 239/03

Henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (1)15 päivänä maaliskuuta 2006 annetun Euroopan parlamentin ja neuvoston asetuksen (EY) N:o 562/2006 2 artiklan 15 kohdassa tarkoitettujen oleskelulupien luettelo julkaistaan jäsenvaltioiden Schengenin rajasäännöstön 34 artiklan mukaisesti komissiolle toimittamien tietojen perusteella.

Tiedot julkaistaan EUVL:ssä, ja sen lisäksi ne päivitetään kuukausittain oikeus-, vapaus- ja turvallisuusasioiden pääosaston verkkosivuilla.

ISLANTI

EUVL:ssä C 247, 13.10.2006, julkaistujen tietojen korvaaminen

Ulkoasiainministeriö on 1. tammikuuta 2009 alkaen myöntänyt uusia henkilötodistuksia Islannissa sijaitsevien diplomaattiedustustojen ja lähetetyn konsulin virastojen henkilöstön jäsenille.

Persónuskilríki/sininen henkilötodistus (ks. malli)

Tämä henkilötodistus myönnetään Islannissa sijaitsevien diplomaattiedustustojen ja lähetetyn konsulin virastojen hallinto-, tekniseen ja palveluhenkilöstöön kuuluville ja näiden talouksiin kuuluville perheenjäsenille.

Henkilötodistus on valkoinen laminoitu kortti (8,6 cm × 5,4 cm), jonka yläreunassa on molemmilla puolilla sininen raita. Henkilötodistuksen etupuolella on sarjanumero sinisessä raidassa, haltijan valokuva, nimi, allekirjoitus ja ammattinimike sekä lähettävän valtion nimi. Kääntöpuolella sinisessä raidassa lukee, että kyseessä on ulkoasiainministeriön (Utanríkisráðuneytið) myöntämä henkilötodistus (Persónuskilríki). Kääntöpuolella on myös Islannin tasavallan vaakuna. Henkilötodistuksen on allekirjoittanut protokollapäällikkö ja siinä ilmoitetaan myöntämispäivä ja voimassaoloajan päättymispäivä. Lisäksi henkilötodistuksessa todetaan islanniksi, että se on palautettava ulkoasiainministeriöön haltijan poistuessa Islannista.

Etupuoli

Kääntöpuoli

Diplómatískt persónuskilríki/punainen diplomaatin henkilötodistus (ks. malli)

Tämä henkilötodistus myönnetään ulkomaanedustustojen ja konsuliedustustojen päälliköille, diplomaattiedustustojen henkilöstön jäsenille ja konsulivirkamiehille sekä näiden talouksiin kuuluville perheenjäsenille.

Henkilötodistus on valkoinen laminoitu kortti (8,6 cm × 5,4 cm), jonka yläreunassa on molemmilla puolilla punainen raita. Henkilötodistuksen etupuolella on sarjanumero punaisessa raidassa, haltijan valokuva, nimi, allekirjoitus ja ammattinimike sekä lähettävän valtion nimi. Kääntöpuolella punaisessa raidassa lukee, että kyseessä on ulkoasiainministeriön (Utanríkisráðuneytið) myöntämä diplomaatin henkilötodistus (Diplómatískt persónuskilríki). Kääntöpuolella on myös Islannin tasavallan vaakuna. Henkilötodistuksen on allekirjoittanut protokollapäällikkö ja siinä ilmoitetaan myöntämispäivä ja voimassaoloajan päättymispäivä. Henkilötodistuksessa todetaan islanniksi, että sen haltijalla on kansainvälisen oikeuden mukainen diplomaatin erivapaus ja koskemattomuus ja että sen vuoksi haltijan liikkumisvapauden rajoittaminen on kiellettyä.

Etupuoli

Kääntöpuoli

(1) EUVL L 105, 13.4.2006. s. 1.